Kábelová spoločnosť UPC šíri na mnohých miestach okrem televíznych programov aj rozhlasové stanice. Zvlášť v metropole Slovenska je táto ponuka veľmi bohatá. Absentuje tu však program dvoch rádií, ktoré majú v Bratislave svoj vysielač.Najväčší slovenský káblový operátor, spoločnosť UPC, ponúka v mnohých mestách okrem televíznych programov aj pestrú paletu rozhlasových staníc. Zvlášť v metropole Slovenska je táto ponuka veľmi bohatá. Bratislavskí poslucháči si v nej okrem domácich programov totiž nájdu aj dva maďarské okruhy Kossúth a Bártok, rakúske stanice Ö1, Ö3 – Hitradio a FM4, ako aj české súkromné rádiá Impuls a Frekvence 1 doplnené verejnoprávnymi okruhmi Českého Rozhlasu – Rádiožurnálom a Rádiom Vltava.
V bratislavskej káblovke však trochu paradoxne absentuje program dvoch rádií, ktoré majú na území hlavného mesta svoj vysielač a ich signál bez problémov pokryje väčšiu časť mesta. Ide o rádiá Forte a Hviezda FM. Hoci sú už dlhší čas chytiteľné v Bratislave, v ponuke spoločnosti UPC sa doteraz neobjavili. Márne by ste v káblových rozvodoch hľadali aj vysielanie nitrianskeho N-Rádia, ktoré si kvalitne naladíte najmä v okrajových častiach mesta, ako sú napríklad Rusovce alebo Čunovo.
Zaujímalo nás, či spoločnosť UPC neuvažuje o rozšírení ponuky. "Kapacita nášho rastera je obmedzená, od prevzatia firmy SKT našou spoločnosťou sme rozhlasový raster príliš nerozširovali," uviedla pre Radioweb hovorkyňa spoločnosti UPC Slovensko s.r.o., Pavla Petrlová. Ako dodala, rozšírenie rozhlasovej ponuky je predovšetkým otázkou financií, nakoľko spoločnosť by musela dokúpiť ďalšie zariadenia na príjem a šírenie vyššieho počtu rozhlasových staníc. "O takejto možnosti však zatiaľ neuvažujeme, nakoľko chýbajú dostatočné podnety od poslucháčov, ktorí v našej sieti pochopiteľne uprednostňujú televíziu," doplnila Petrlová.
Zákon o vysielaní a retransmisií však hovorí jasnou rečou, keď ukladá prevádzkovateľom káblových rozvodov povinnosť zaradiť do základnej ponuky bežne chytiteľné terestriálne stanice. Podľa § 17, bodu 1 písmena a) je totiž prevádzkovateľ retransmisie povinný zabezpečiť, aby v základnej programovej ponuke boli umiestnené programové služby vysielateľov, ktoré možno prijímať bežným prijímacím zariadením v mieste príjmu na telekomunikačné zariadenie.
Spoločnosť UPC by tak podľa zákona mala do svojej ponuky zaradiť už spomínané Rádio Forte a Hviezdu FM, ktoré svojím signálom kvalitne pokrývajú územie Bratislavy. Nakoľko však v súčasnosti nemieni rozšíriť svoju ponuku, museli by sa poslucháči rozlúčiť s niektorými zahraničnými stanicami. "Každá zmena je komplikovaná, ľudia si už na väčšinu staníc zvykli a pokiaľ niektorú z nich nahradíte, vyvolá to viacero negatívnych reakcií," pripomenula hovorkyňa UPC. Nevylúčila však, že spoločnosť v budúcnosti predsa len prehodnotí súčasnú ponuku rozhlasových staníc.
Bratislavskí poslucháči by sa tak po prípadnom prehodnotení ponuky mohli v káblovke dočkať viacerých nových slovenských rádií. Okrem "povinnej" dvojice Forte a Hviezda FM, by v praxi nebol problém ani so zaradením skalického Rádia Adut, keďže signál tohto rádia možno slušne zachytiť na pohraničí, odkiaľ UPC už dnes preberá vysielanie českých staníc Impuls a Frekvence 1. Každá zmena by však priniesla aj obete, nakoľko poslucháč by zrejme prišiel o možnosť príjmu niektorej zo zahraničných staníc, ktoré si v súčasnosti v káblovke naladí.
Juraj Koiš | další články autora 26.11 02:30
Pridaj komentár
Související články
- Rozšíri UPC niekedy aj rozhlasovú ponuku?
- UPC výrazne obmedzila ponuku rádií
- UPC sa prebúdza, opäť skvalitňuje ponuku
- Európska únia spustila spoločnú rozhlasovú sieť
- Mediálny server RadioTV rozširuje ponuku
- Prehľad éteru v Košiciach
Další články z kategorie Radio Všeobecné
- "Básnik v éteri" pokrstil zbierku
- 60. výročie Hlasu Ameriky
- 94.5 MHz - Víťaz berie všetko...
- Abonenti Digi TV si už môžu naladiť aj rádiá Expres a Hornet
- Aj 'samohrajka' môže byť občas príjemná...
- Aj kresťanské rádiá potrebujú reformu